armvectores/hy_wikipedia_2023 huggingface dataset:
Rolex SA (ժամացույցներ)

Rolex SA, շվեյցարական ժամացույցների ընկերություն, որն արտադրում է ձեռքի ժամացույցներ և աքսեսուարներ։ Ընկերությունը և իր դուստր ընկերություն Montres Tudor SA-ն մշակել են, արտադրել, տարածել և սպասարկել Rolex և Tudor ապրանքանիշերի անվան տակ վաճառվող ժամացույցներ։ Հիմնադրվել է Հանս Վիլսդորֆի և Ալֆրեդ Դեվիսի կողմից  1905 թվականին Անգլիայի Լոնդոն քաղաքում՝ Wilsdorf and Devis անվանումով։ Rolex ընկերությունը 1919 թվականին իր գործունեությունը տեղափոխել է Շվեյցարիայի Ժնև քաղաք։
2016 թվականին աշխարհի ամենախոշոր ապրանքանիշերի ցանկում «Forbes» ամսագիրը Rolex-ին տվել է 64-րդ տեղը։ Rolex-ը ժամացույցների խոշոր ապրանքանիշ է, որն օրական արտադրում է շուրջ 2000 ժամացույց։


== Պատմությունը ==
Ալֆրեդ Դեվիսը և  Հանս Վիլսդորֆը հիմնել են Wilsdorf and Devis ընկերությունը, որը վերջնական ստացել է Rolex SA անվանումը 1905 թվականին՝ Անգլիայի Լոնդոն քաղաքում։ Այդ ժամանակ Վիլսդորֆի և Դեվիսի հիմնական առևտրային գործունեությունը եղել է շվեյցարական Hermann Aegler ընկերության ներմուծումը Անգլիա և արտադրել բարձրակարգ ժամացույցի օրինակներ Դեննիսոնի և ուրիշների կողմից։ Այս ձեռքի ժամացույցները վաճառվել էին ոսկերիչներին, ովքեր հետագայում գրել են իրենց անունը ժամացույցի դաշտին։ Wilsdorf and Devis ապրանքանիշի ժամացույցները նշված են եղել որպես «W & D»` ժամացույցի հետևի փականի ներսում։
1908 թվականին  Վիլսդորֆը գրանցել է «Rolex» ապրանքանիշն ու բացել գրասենյակ Շվեյցարիայի Լա-Շո-դե-Ֆոն քաղաքում։   Ընկերության անվանումը՝ Rolex, գրանցվել է 1915 թվականի նոյեմբերի 15-ին։ Մի պատմություն, որը երբեք չի հաստատվել Վիլսդորֆի կողմից,  պատմում է այն մասին,որ այդ անունը ծագել է ֆրանսերեն horlogerie բառից, որը նշանակում է «նուրբ ժամացույցի մեխանիզմ» կամ էլ «ժամացույցի կատարելություն»։
Վիլսդորֆն ասել է, որ իր ապրանքանիշի անվանումը հեշտ է արտասանել ցանկացած լեզվով։ Այն հեշտությամբ արտասանվում է շատ լեզուներով և քանի որ բոլոր տառերն ունեն նույն չափը, կարելի է սիմետիկորեն գրել։ Այն նաև կարճ էր և կարող էր տեղավորվել ժամացույցի ճակատային մասում։


== Ամենաթանկ «Rolex» ժամացույցը ==

2017 թվականի հոկտեմբերի 26-ին «Phillips de Pury» աճուրդի տունը մրցանակ է հանձնել աշխարհի ամենաթանկ ժամացույցը՝ «Rolex Daytona»-ն վաճառելու համար։ Ժամացույցը նախկինում պատկանում էր Պոլ Նյումենին։ Ժամացույցը վաճառվել է անծանոթ մարդու՝ 17 752 500 դոլլարով։


== Անջրանցիկ ժամացույցներ ==
«Rolex»-ը երկրորդ ընկերությունն էր, որ ստեղծել էր ձեռքի անջրանցիկ ժամացույց, որը կարող էր դիմակայել մինչև 330 ֆուտ ճնշման : Ժամացույցները դիմացկուն են և փորձառու, դրանք պահում են իրենց գեղեցիկ ձևը նույնիսկ վերելքի ու վայրէջքի ժամանակ։ Դրա մասին է վկայում Ժակ Պիկարի ուղարկած հեռագիրը, որում նշված էր՝ «Ուրախ եմ հաստատել, որ նույնիսկ 11,000 մետր բարձրության վրա ձեր ժամացույցներն այնքան ճշգրիտ են, որքան որ երկրի մակերևույթին»։


== Կեղծ «Rolex» ==
Կեղծ որակով ժամացույցները խիստ տարբերվում են բնօրինակից, մինչդեռ լավ կեղծված օրինակի հայտնվելը անուշադրության դեպքում կարող է չտարբերվել իրականից։


== Քննադատություններ ==
Որոշ հեղինակներ համարում են, որ «Rolex»-ը հանդիսանում է կեղծիքի հիմնական թեմաներից մեկը, սակայն այդ կեղծիքի մեծ մասը վերաբերում է այլ ընկերությունների գովազդային կրկնօրինակներին։


== Ծանոթագրություններ ==
Ճապոնագիտություն

Ճապոնագիտություն, արևելագիտության ճյուղ, որը ուսումնասիրում է Ճապոնիայի պատմությունը, տնտեսությունը, մշակույթը, կրոնը, փիլիսոփայությունը, էթնոգրաֆիան, հոգևոր և նյութական մշակույթի հուշարձանները։
Selena Gomez & The Scene խմբի սկավառակագրություն

Selena Gomez & The Scene խմբի սկավառակագրություն, ամերիկյան Selena Gomez & The Scene փոփ խմբի սկավառակագրությունը, որը ներառում է երեք ստուդիական, մեկ ռեմիքսների ալբոմ, յոթ սինգլ և յոթ երաժշտական տեսահոլովակ։ 2009 թվականի սեպտեմբերի 29-ին խումբը թողարկել է իր առաջնաելույթային Kiss & Tell ալբոմը, որը Billboard 200 հիթ-շքերթում առաջնաելույթ է ունեցել 9-րդ հորիզոնականում, իսկ 2010 թվականի մարտին Միացյալ Նահանգներում ստացել է  ոսկե հավաստագիր։ Ալբոմի երկրորդ «Naturally» սինգլը ԱՄՆ-ում հայտնվել է թոփ 30-ում, Նոր Զելանդիայում, Կանադայում,  և Գերմանիայում՝ թոփ 20-ում, իսկ Իռլանդիայում և Մեծ Բրիտանիայում՝ թոփ 10-ում։ ԱՄՆ -ում և Կանադայում երգը ստացել է պլատինե կարգավիճակ։ Երկրորդ ալբոմը՝ A Year Without Rain-ը թողարկվել է 2010 թվականի սեպտեմբերի 17-ին։ Ալբոմը թողարկվել է երկու սինգլով․ «Round And Round» և «A Year Without Rain»։ Երրորդ ալբոմը՝ When the Sun Goes Down-ը թողարկվել է 2011 թվականի հունիսի 28-ին։ Ալբոմի լիդ սինգլը՝ «Who Says»-ը թողարկվել է նույն տարվա մարտի 14-ին։ «Love You Like a Love Song» երգը թողարկվել է ալբոմի թողարկման օրը՝ որպես երկրորդ սինգլ։ Երգը Billboard 200 հիթ-շքերթում հայտնվել է երրորդ հորիզոնականում և առաջին տասնյակում է մնացել մեկ ամբողջ ամիս։ 2012 թվականի տվյալներով ծումբը վաճառել է ավելի քան 5 միլիոն ալբոմ և սինգլ ամբողջ աշխհարում։


== Ալբոմներ ==


===== Ստուդիական ալբոմներ =====


===== Ժողովածուներ =====


== Սինգլներ ==


=== Պրոմոսինգլներ ===


== Ծանոթագրություններ ==
Նորվեգիայի Օլիմպիական կոմիտե

Նորվեգիայի Օլիմպիական կոմիտե (նորվ.՝ Norges idrettsforbund og olympiske og paralympiske komité), Նորվեգիայի ազգային օլիմպիական կոմիտե։ Հիմնադրվել և դարձել է ՄՕԿ-ի անդամ 1900 թվականին։ Գրասենյակը գտնվում է Օսլոյում։ Հանդիսանում է ՄՕԿ-ի, ԷՕԿ-ի և մի շարք այլ միջազգային սպորտային կազմակերպությունների անդամ։


== Տես նաև ==
Նորվեգիան Օլիմպիական խաղերում


== Ծանոթագրություններ ==


== Արտաքին հղումներ ==
Պաշտոնական կայք
Եվրատեսիլ 1974 երգի մրցույթ

Եվրատեսիլ 1974-ը Եվրատեսիլի պատմության մեջ եղել է 19-րդ մրցույթը։ Տեղի է ունեցել 1974 թվականի ապրիլի 6-ին Բրիգթոնում (Մեծ Բրիտանիա)։ Նախկին հաղթող Լյուքսեմբուրգը չէր կարող հյուրընկալել մրցույթը այն պատճառով որ արդեն 2 տարի անընդմեջ հյուրընկալել էր այն, իսկ մրցույթի ծախսերը իր վրա վերցրեց Մեծ Բրիտանիան։
1974 թվականին առաջին անգամ մրցույթին մասնակցեց Հունաստանը, իսկ այդ տարի հրաժարվեց Ֆրանսիան և այդպիսով մրցույթին մասնակցեց 17 երկիր։
Յուրաքանչյուր երկիր պետք է ունենար 10 ժյուրիի անդամ և նրանց մի մասը պետք է լինեին տղամարդ իսկ մյուս մասը կին։ Ժյուրիի անդամի նվազագույն տարիքը պետք է լիներ 16 տարեկան իսկ առավելագույնը 60, իսկ տարբերությունը մեծ և փոքր ժյուրիի տարիքների մեջ պետք է լիներ առնվազն 10 տարի։ Յուրաքանչյուր ժյուրի կարող էր գնահատել մեկ կատարում 1-ից 5 բալանոց համակարգով։
1974 թվականին հաղթող դարձավ Շվեդիան ներկայացնող «ABBA» խումբը իր Waterloo երգով, այդ խումբը դարձավ ամենահայտնին մրցույթի պատմության մեջ։ Երկրորդ հորիզոնականը գրավեց Իտալիան ներկայացնող Ջիլոլա Չինկվետտին «Si» երգով, իսկ եռյակը եզրափակեց Նիդերլանդները ներկայացնող Mouth and MacNeal դուետը I see a star երգով։


== Արդյունքներ ==


== Հետաքրքիր փաստեր ==
Շվեդիան դարձավ հաղթող 24 միավորով հավաքելով քվեարկության ձայների 15 %-ը։
Ֆրանսիան 1974 թվականին պատրաստվում էր ներկայացնել Դանին "La vie à vingt-cinq ans" երգով, սակայն հրաժարվեց նախագահ Ջորջ Պոմպիդուի մահվան պատճառով և քանի որ նրա հուղարկավորությունը պետք է լիներ հենց մրցույթի օրը Ֆրանսիայի մասնակցությունը կհամարվեր անպատշաճ։
Աբու Բաքր ալ-Բաղդադի

Աբու Բաքր ալ-Բաղդադի (անգլ.՝ Abu Bakr al-Baghdadi, արաբ․՝ أبو بكر البغدادي‎‎, ի ծնե՝ Իբրահիմ Ավադ Իբրահիմ ալ-Բադրի, արաբ․՝ إبراهيم عواد إبراهيم علي محمد البدري السامرائي‎‎, հուլիսի 28, 1971(1971-07-28), Սամարրա, Saladin Governorate, Իրաք - հոկտեմբերի 27, 2019(2019-10-27), Barisha, Հարեմի գավառ, Իդլիբի մարզ, Սիրիա), հանրահայտ ահաբեկիչ, ով եղել է առաջնորդը միջազգային իսլամիստական ահաբեկչական կազմակերպության, որը 2003 թվականից հայտնի է տարբեր անվանումներով («Ալ Քաիդա», «Իրաքի իսլամական պետություն», «Իրաքի և Լևանտի իսլամական պետություն»)։ Հռչակվել է այսպես կոչված՝ «Իսլամական պետության» խալիֆ): Հայտարարություն է արել՝ մուսուլմաններին կոչ անելով հրաժարվել ժողովրդավարություն, խաղաղություն և այլ արևմտյան հասկացություններից։
2011 թվականին Ամերիկայի Միացյալ Նահանգների պետական դեպարտամենտը հայտարարել է, որ 10 միլիոն ամերիկյան դոլար կվճարի Աբու Բաքր ալ Բաղդադիի ձերբակալմանը կամ մահվանը հանգեցնող տեղեկատվության համար։ 2017 թվականին այդ գումարի չափը հասցվել է 25 միլիոն ամերիկյան դոլարի։
Բաղդադին կազմակերպել և անմիջականորեն մասնակցել է բազմաթիվ ոճրագործությունների (եզդիների ցեղասպանություն Իրաքում, համատարած սեքսուալ ստրկություն, համակարգված բռնաբարությունների, կտտանքների, մահապատիժների կազմակերպում և իրականացում)։ Նա դաժանությունը համարել է իրենց կազմակերպության քարոզչական ջանքերի բաղկացուցիչ մասը, և նրա կարգադրությամբ ստեղծվել ու տարածվել են սեռական ստրկության դրսևորումներ, մարմնամասերի կոտրատումով, քարկոծումով, հրկիզումով մահապատժներ պատկերող տեսահոլովակներ։ Հենց ինքն էլ ունեցել է անձնական օգտագործման մի քանի սեքս ստրկուհի։
2019 թվականի հոկտեմբերի 27-ին մահապարտի ժիլետը պայթեցնելու միջոցով Բաղդադին սպանել է իրեն ու իր երկու զավակներին, որպեսզի չընկնի ռեյդի դուրս եկած ամերիկյան հատուկ ջոկատայինների ձեռքը։ Նրա մարմինը ծով է նետվել։ Իսլամական պետության ղեկավարությունը հաստատել է նրա մահը և նրան փոխարինող ընտրել Աբու Իբրահիմ ալ Հաշիմի ալ Քուրաշիին։


== Ծանոթագրություններ ==


== Գրականություն ==
Федорченко А. В., Крылов А. В. Феномен «Исламского государства» // Вестник МГИМО-Университета. — М.: МГИМО (У), 2015. — № 2 (41). — С. 174—183. — ISSN 2071-8160.


== Արտաքին հղումներ ==
Ключевые командиры ИГИЛ
США назначили награду за лидера «Аль-Каеды» в Ираке // Lenta.ru, 2011-10-04
США предлагают 10 миллионов долларов за помощь в поимке лидера «Аль-Каиды» в Ираке // Эхо Москвы, 2011-10-04 (չաշխատող հղում)
Резюме Комитета 1267 СБ ООН с изложением оснований для включения в перечень лиц, связанных с «Аль-Каидой» Archived 2015-10-13 at the Wayback Machine.
Биография (gefter.ru)
«Абу Бакр аль-Багдади»։ Энциклопедия: Персоны. Страны. Темы։ ИТАР-ТАСС։ Արխիվացված է օրիգինալից 2019-05-22-ին։ Վերցված է 2019-05-22
1514

1514 թվական, ոչ նահանջ տարի, ըստ Գրիգորյան օրացույցի սկսում է հինգշաբթի օրը։ Սա մեր թվարկության 1514 թվականն է, 
XVI դարի 14-րդ տարին։


== Դեպքեր ==
Սուլթան Սելիմը գրավում է Երևանը։
Օգոստոսի 23՝ Չալդրանի ճակատամարտում Սելիմ I սուլթանը հաղթում է Շահ Իսմաիլի պարսկական բանակին։
Սեպտեմբերի 8՝ դարի ամենախոշոր ճակատամարտերից մեկում՝ Օրշայի ճակատամարտում լեհ-լիտվական զորքերը հաղթում են Մոսկվայի մեծ իշխանության բանակին։


=== Արվեստ ===
Ալբրեխտ Դյուրերն ստեղծում է իր հայտնի «Մելանքոլիա» փորագրանկարը։


== Ծնունդներ ==
Թահմասպ I՝ Իրանի շահ, Սաֆավիյանների գերդաստանի երկրորդ շահը, Շահ Իսմաիլի ավագ որդին։


== Մահեր ==


== Սրահ ==
Անդրանիկ Շահինյան

Անդրանիկ Խաչատուրի Շահինյան (նոյեմբերի 29, 1906(1906-11-29), Վան, Վանի վիլայեթ, Օսմանյան կայսրություն - սեպտեմբերի 9, 1967(1967-09-09), Երևան, Հայկական ԽՍՀ, ԽՍՀՄ), խորհրդային պետական և կուսակցական աշխատող, պատմական գիտությունների թեկնածու (1955), ԽՄԿԿ անդամ (1926)։
Ավարտել է Մոսկվայի Պլեխանովի անվան ժողովրդական տնտեսության ինստիտուտի արտաքին առևտրի ֆակուլտետը (1931 թվական)։ 1925 թվականից կոմերիտական աշխատանք է տարել Լենինականում (այժմ՝ Գյումրի) և Էջմիածնում։ 1928-1929 թվականներին եղել է «ժողովրդական կրթություն» ամսագրի պատասխանատու քարտուղարը։ 1933 թվականից անցել է կուսակցական աշխատանքի (ՀԿԿ ԿԿ հրահանգիչ, Լենինականի կուսքաղկոմի բաժնի վարիչ, ՀԿԿ ԿԿ հրահանգիչ, ապա՝ բաժնի վարիչ)։ 1937 թվականից՝ ՀԽՍՀ ժողկոմխորհին կից արվեստի գործերի վարչության պետ, 1942 թվականից՝ Կարմիր բանակի հայկական տան պետ, 1945 թվականից՝ ՀԽՍՀ Մինիստրների խորհրդին կից կուլտլուս․ հիմնարկների գործերի կոմիտեի նախագահ։ 1949-1953 թվականներին ՀԽՍՀ կինեմատոգրաֆիայի մինիստրն էր, 1963-1964 թվականներին՝ ՀԽՍՀ կուլտուրայի մինիստրության կինեմատոգրաֆիայի գլխավոր վարչության պետը, 1954-1960 թվականներին՝ ՀԽՍՀ կուլտուրայի մինիստրը, 1960 թվականից՝ մինիստրի առաջին տեղակալը։
Աստերոիդների ցանկ (77001-77100)

Աստերոիդների ցանկ (76901-77000)  • Աստերոիդների ցանկ  • Աստերոիդների ցանկ (77101-77200)
 Աստերոիդների ցանկ (76901-77000)  • Աստերոիդների ցանկ  • Աստերոիդների ցանկ (77101-77200)


== Աղբյուր ==
«Discovery Circumstances: Numbered Minor Planets (75001)-(80000)»։ www.minorplanetcenter.net
Սուդարաթ Կեյուրաֆան

Սուդարաթ Կեյուրաֆան (թաի.՝ สุดารัตน์ เกยุราพันธุ์, մայիսի 1, 1961(1961-05-01), Բանգկոկ, Թաիլանդ), թաիլանդացի պետական և քաղաքական գործիչ, Պհիա Տհայի կուսակցության առաջնորդներից մեկը։ Նա տարբեր պաշտոններ Է զբաղեցրել Թաիլանդի նախարարների կաբինետում և աշխատել է մի քանի ժամկետում որպես խորհրդարանի անդամ։ 2019 թվականի խորհրդարանական ընտրություններում հանդիսանում էր իր կուսակցությունից առաջադրված վարչապետի թեկնածու։


== Վաղ տարիներ ==
Սուդարաթը ծնվել է Բանգկոկում, Նակհոնրաթչասիմ նահանգի խորհրդարանի նախկին անդամ Սոմպոն Կեյուրաֆանի և նրա կնոջ՝ Ռենա Կեյուրաֆանի ընտանիքում։ Ավարտել է Բանգկոկի Սուրբ Հովսեփի վանքի միջնակարգ դպրոցը և Չուլալոնգկորնի համալսարանում ստացել է առևտրի և հաշվապահության բակալավրի աստիճան և Սասինան Չուլալոնգկորնի բիզնեսի կառավարման համալսարանում մագիստրոսի աստիճան բուդդայական հետազոտությունների հիման վրա։


== Քաղաքական գործունեություն ==
Սուդարաթն իր քաղաքական գործունեությունը սկսել է 1991 թվականին, երբ ընտրվել Է Բանգկոկի 12-րդ օկրուգի խորհրդարանի անդամ։ 1992 թվականի ընտրություններում Սուդարաթը վերընտրվել է որպես խորհրդարանի անդամ և նշանակվել Չուան Լիկպայի կառավարության պաշտոնական ներկայացուցչի  տեղակալ։
1994 թվականին Սուդարաթը նշանակվել է «Պալանգ Դհարմա» կուսակցության գլխավոր քարտուղար։ Նա նաև նշանակվել է Լիկպայի կառավարությունում տրանսպորտի նախարարի տեղակալ։
1995 թվականի ընտրություններում Սուդարաթը վերընտրվել է Բանգկոկի խորհրդարանի անդամի պաշտոնում և նշանակվել Բանհարնա Սիլպա Արչի կառավարությունում ներքին գործերի նախարարի տեղակալ։ Նրա աշխատանքի ընթացքում «Bang Na Expressway» նախագիծը կասեցվել է 11 ամսով։ Դա մեծ սկանդալ Էր Թաիլանդում, քանի որ Թաիլանդի կառավարությունը ստիպված էր վճարել փոխհատուցում մի քանի հազար միլիոն բատ։
1996 թվականին Սուդարաթը կրկին ընտրվել է որպես խորհրդարանի անդամ և եղել է «Պալանգ Դհարմա» կուսակցությունից ընտրված միակ անդամը։
Երկու տարի անց 1998 թվականին Սուդարաթը դարձել է «Թայ ռակ թայ» կուսակցության (հետագայում ՝ «Ժողովրդական իշխանության կուսակցություն», ապա ՝ «Պհիա Տհայ») համահիմնադիր Թաքսին Չինավատայի և 21 այլ հիմնադիր անդամների՝ ՝ Սոմկիդ Ջատուսրիպիտակի, Տանոնգ Բիդայայի, Պուրաչայ Պիումսոմբունի, Թհամմարակ Իսարագուրայի ՝ Այութայայի եւ Պրոմմին Լերցուրիդեյի հետ միասին։ Սուդարաթը նշանակվել է «Թայ ռակ թայ» կուսակցության փոխնախագահ։ Կուսակցությունը 2006 թվականի ընտրություններում հաջող է հանդես եկել՝ ստանալով ձայների 61 տոկոսը և դարձել է խոշորագույն քաղաքական ուժ։
2001 թվականի ընտրություններում Սուդարաթն ընտրվել է խորհրդարանի անդամ և նշանակվել Չինավատայի կառավարությանն առընթեր առողջապահության նախարար։ 2006 թվականին Սուդարաթը նշանակվել է գյուղատնտեսության և կոոպերատիվների նախարար, սակայն կորցրել է իր պաշտոնը 2006 թվականի սեպտեմբերին տեղի ունեցած հեղաշրջման պատճառով։
Որպես կուսակցության 111 գործադիր անդամներից մեկը, նրան արգելել են քաղաքական գործունեությամբ զբաղվել 2006 թվականի հեղաշրջումից հետո հինգ տարի ժամկետով։


== Անձնական կյանք ==
Սուդարատն ամուսնացած է Սոմիոս Լիլապունյալերտեի հետ, ով անշարժ գույքի ոլորտում գործարար է։ Նրանք ունեն երեք երեխա, որոնց անուններն են՝ Պհումպհատ, Պիրապչատ և Յոսուդ։


== Ծանոթագրություններ ==
Ստորին-Կալմանկա

Ստորին-Կալմանկա (ռուս.՝ Нижне-Калманка), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Կամլանկա գետի վրա։ Գետի երկարությունը 55 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերխնեոբսկոմի ավազանային շրջանին, գետի ջրատնտեսային տեղամասը Օբ գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության
Ջրային օբյեկտի, պետական ջրային գրանցման կոդը - 13010200312115100010217
Հիդրոլոգիական ուսումնասիրությունների կոդը -  115101021
Ավազանի կոդը - 13.01.02.003
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Վիլսոն շրջան (Թենեսի)

Անվան այլ կիրառումների համար տե՛ս՝ Վիլսոն շրջան (այլ կիրառումներ)Վիլսոն շրջան (անգլ.՝ Wilson County), ԱՄՆ Թենեսի նահանգի 95 վարչական միավորներից մեկը։ Ընդհանուր տարածությունը 1.479 կմ² է, բնակչությունը՝ 88.808 մարդ (2000 թ. տվյալներով)։ Շրջկենտրոնն է Լեբանոն բնակավայրը։ Կազմավորվել է 1799 թ.։
Կեեռիկմյաե

Կեեռիկմյաե (էստ․՝ Käärikmäe), գյուղ Էստոնիայի Վալգամաա նահանգի Կառուլա շրջանում։
2011 թվականի տվյալներով գյուղում բնակվում էր 26 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Շարջայի միջազգային օդանավակայան

Շարջայի միջազգային օդանավակայան (արաբ․՝ مطار الشارقة الدولي‎‎` մատար աշ-շարիկա ադ-դուալի) (IATA: SHJ, ICAO: OMSJ) Միացյալ Արաբական Էմիրությունների` նշանակությամբ երրորդ օդային դարպասը։ Գտնվում է Շարջայից հարավ-արևելք։ Հանդիսանում է Air Arabia ավիաընկերության հիմնական օդանավակայանը։


== Պատմություն ==
Օդանավակայանը կառուցվել է 1977 թվականի հունվարի 1-ին։ Այն փոխարինելու եկավ 1932 թվականի օդանավակայանին, որն այդ ժամանակ գտնվում էր արդեն քաղաքի կենտրոնում։ Նրա շինությունները պահպանվել են Քինգ Աբդուլ Ազիզ փողոցի վրա։
Եղել է Պարսից ծոցի համագործակցության խորհրդի առաջին օդանավակայանը, որը համագործակցել է Imperial Airways ավիաընկերության հետ և մինչև 1971 թվականը համագործակցում էր Royal Air Force ընկերության հետ։


== Տվյալներ ==
Օդանավակայանը գտնվում է ծովի մակարդակից 35 մ բարձրության վրա։ Ունի մեկ մեկնարկային թռիչքի գոտի, որի համադրությունն ասֆալտի հետ 1230 է` 4,060 մ × 60 մ մակերեսով։


== Վիճակագրություն ==


== Ծանոթագրություններ ==
Քենեդի (ֆուտբոլիստ)

Ռոբերտ Քենեդի Նունես դո Նասիմենտո (պորտ.՝ Robert Kenedy Nunes do Nascimento, ծնվել է փետրվարի 8, 1996 թվական, Սանտա Ռիտա դու Սապուկաի, Բրազիլիա), առավել հայտնի է Քենեդի անվամբ, բրազիլացի ֆուտբոլիստ, «Չելսիի» և Բրազիլիայի պատանեկան հավաքականի հարձակվողը։


== Ակումբային կարիերա ==
2009-2013 թվականներին Քենեդին խաղացել է «Ֆլումինենսեյի» երիտասարդական թիմում, հետո տեղափոխվել է հիմնական թիմ։ Դեբյուտը «Ֆլումինենսեյում» կայացել է 2013 թվականի հուլիսի 28-ին, «Գրեմիոյի» դեմ խաղում։ Այդ ժամանակաից նա ակումբում անցկացրել է ընդամենը 8 խաղ։
2015 թվականի հունիսի 26-ին 6,3 միլիոն ֆունտի դիմաց տեղափոխվել է «Չելսի»։
Չելսիյում դեբյուտը կայացել է 2015 թվականի հուլիսի 29-ին, «Բարսելոնայի» դեմ խաղում։


== Միջազգային կարիերա ==
Քենեդին հանդես է գալիս Բրազիլիայի պատանեկան հավաքականում։ Մինչև 15-տարեկանների հավաքականում դարձել է մայրցամաքային չեմպիոն։ Մինչև 17 տարեկանների հավաքականում Քենեդին խաղացել է 2013 թվականի Հարավային Ամերիկայի պատանեկան առաջնությանը, որտեղ դարձել է բրոնզե մեդալակիր, ինչպես նաև 2013 թվականի պատանեկան աշխարհի առաջնությանը։


== Ձեռքբերումներ ==
 Բրազիլիայի հավաքական

Հարավային Ամերիկայի մինչև 15 տարեկան պատանիների շրջանի չեմպիոն (1)։ 2011
Արդյունքում։ 1 տիտղոս


== Ծանոթագրություններ ==


== Արտաքին հղումներ ==
Վիճակագրությունը whoscored.com կայքում
Ցուցանիշները soccerbase.com կայքում (անգլ.)
Պրոֆիլը transfermarkt.com կայքում
Պրոֆիլը Archived 2015-09-06 at the Wayback Machine. Chelsea-fc.ru կայքում (ռուս.)
Պրոֆիլը Chelseafc.com կայքում (անգլ.)
Պրոֆիլը Archived 2015-05-29 at the Wayback Machine. Fifa.com կայքում (անգլ.)
Պրոֆիլը Worldfootball.net կայքում (անգլ.)
Պրոֆիլը Football-lineups.com կայքում (անգլ.)
Միխայլովկա (գյուղ, Նովոէկոնոմիչեսկի գյուղական խորհուրդ)

Անվան այլ կիրառումների համար տե՛ս՝ ՄիխայլովկաՄիխայլովկա (ուկրաիներեն՝ Михайлівка), գյուղ Ուկրաինայի Դոնեցկի մարզի Կրասնոարմեյսկիում։
2001 թվականի տվյալներով Միխայլովկա գյուղում բնակվում էր 60 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Թե ինչպես էին սնկերը պատերազմում սիսեռների հետ

«Թե ինչպես էին սնկերը պատերազմում սիսեռների հետ», խորհրդային ռեժիսոր Իվան Ակսենչուկի ռուսական ժողովրդական հեքիաթների մոտիվներով 1977 թվականին  նկարահանած մուլտֆիլմը։


== Սյուժե ==
Սնկերի թագավորությունում Թնջուկ 16-րդ թագավորն ուներ Բելյանկա անունով աղջնակ, որը սիրահարված էր Կաթնասնկին։ Բայց արքան չէր համաձայնվում կնության տալ նրան և մունետիկ է ուղարկում Անձրևասնկին` հայտարարել հրամանագիր փեսացուի որոնման համար։
Պալատում հավաքվում են սնկերը` գեղեցիկ Ճանճասպանը, խելացի Վալույը և հարուստ Կաղնեսունկը։ Թնջուկն ուներ թշնամի` մարտնչող տրամադրվածությամբ Սիսեռ արքան։ Նրա կողմից ներկայանում է համհարզ  Սիսեռապատիճը ուղերձով` «Կամ Թնջուկը Բելյանկային կնության կտա Սիսեռին, կամ նա կսննկացնի սնկերի ողջ աշխարհը և բոլոր սնկերին կաղա, կչորացնի և կպահածոյացնի»։ Բելյանկայի փեսացուները խոստանում են պաշտպանել թագավորությունը և սնկերի արքան հրաժարվում  է Սիսեռից։ Սիսեռ արքան խորամանկությամբ հաղթում է սնկերին։ Նա խուզում է Ճանճասպանին զրկելով նրա շքեղ գլխարկից և դրա հետ մեկտեղ նաև գեղեցկությունից, հաղթում է «իմաստուն» Վալույին, «ջարդելով» նրա վրա պերճախոսության հեղեղ և գերի վերցնում Կաղնասնկին իր փողերի հետ միասին, հրացանից կրակելով նրա կրպակին։ Իրավիճակը փրկում է Կաթնասունկը, որը հաղթում է Սիսեռին և իր օգնականներին։ Թնջուկ արքան համաձայնում է   Բելյանկային ամուսնացնել  Կաթնասուկի հետ։


== Ստեղծողներ ==
Սցենարի հեղինակ՝ Միխայիլ Լիպսկեռով
Երգերի տեքստերի հեղինակ՝ Եվգենի Ագրանովիչ
Ռեժիսոր՝ Իվան Ակսենչուկ
Նկարիչ-բեմադրող՝ Վիկտոր Նիկիտին
Օպերատոր՝ Բորիս Կոտով
Կոմպոզիտոր՝ Միխայիլ Մեերովիչ
Հնչյունային օպերատոր՝ Վլադիմիր Կուտուզով
Ասիստենտներ՝ Լիդիա Նիկիտինա, Արկադի Շեր, Մայա Պապովա
Մոնտաժող՝ Ելենա Տերտիչնայա
Խմբագիր՝ Նատալյա Աբրամովա
Նկարիչ-մուլտիպլիկատորներ՝ Օլեգ Սաֆրոնով, Վլադիմիր Շևչենկո, Վալենտին Կուշներյով, Ելենա Մալաշենկովա, Գալինա Զեբրովա, Հովսեփ Կուրոյան, Նիկոլայ Ֆյոդրով
Ֆիլմի տնօրեն՝  Ֆյոդր Իվանով


== Դերերը հնչունավորեցին ==
Անատոլի Պապանով — Թնջուկ 16-րդ արքա՝ Կաղնեսունկ
Յուրի Վոլինցև — Ճանճասպան՝ Վալույ
Վյաչեսլավ Նևիննի — Պղպեղասունկ՝ հեղինակից
Ալեքսանդր Շիրվինդտ — Սիսեռ արքա
Նինա Գուլյաևա — Բելյանկա
Լիդիա Կատաևա
Գեորգի Վիցին — Սիսեռի պատիճ  (մակագրերում նշված չէ)
Բորիս Նովիկով — Անձրևասունկ  (մակագրերում նշված չէ)


== Հրապարակում ==
1990-ական թվականներին «Twic Lyrec» հրատարակության ձայնասկավառակներում համանուն հեքիաթի հիման վրա թողարկվել է Ալեքսանդր Պոժառովի տեքստով աուդիոհեքիաթ։


== Քննադատների արձագանքները ==


== Ծանոթագրություններ ==


== Արտաքին հղումներ ==
«Ինչպես սնկերը սիսեռների հետ կռվեցին»(անգլ.) ֆիլմը Internet Movie Database կայքում
«Ինչպես սնկերը սիսեռների հետ կռվեցին» մուլտֆիլմը «Անիմատոր.ռու» կայքում
«Ինչպես սնկերը սիսեռների հետ կռվեցին» «Հայրենական կինոյի հանրագիտարան» կայքում
Նիդերլանդների Թագավորություն

Նիդերլանդների Թագավորություն (հոլ.՝ Koninkrijk der Nederlanden),  բաղկացուցիչ ինքնիշխան պետություն Արևմտյան Եվրոպայում և Կարիբյան ավազանում, բաղկացած է 4 մասից (տարածք)՝ հենց Նիդերլանդներից (հիմնադիր երկիր), Արուբայից, Կյուրասաոյից և Սինտ Մաարտենից։ Հիմնադիր երկիր Նիդերլանդների մեծ մասը գտնվում է Արևմտյան Եվրոպայում, բացառությամբ Բոնեյրեի, Սինթ Էստատիուսի և Սաբայի, որոնք ունեն հատուկ համայնքների կարգավիճակ և գտնվում են Կարիբյան ավազանում։
Թագավորության ընդհանուր մակերեսը 42 525 քառակուսի կիլոմետր է, բնակչությունը՝ մոտ 17 միլիոն։ Նիդեռլանդների թագավորությունը ՆԱՏՕ-ի և ԵՄ-ի անդամ է։


== Պատմություն ==
Մինչև 2010 թվականի հոկտեմբերի 10-ը Կյուրասաոն, Բոնայրեն, Սինտ Մաարտենը, Սինթ Էստատիուսը և Սաբան կազմում էին Նիդերլանդական Անտիլյան կղզիների ինքնավարությունը, որը Թագավորության 3 անդամներից մեկն էր, բացի բուն Նիդերլանդներից և Արուբայից։ Նախկինում Նիդեռլանդների Թագավորության կազմում էին նաև Սուրինամը (մինչև 1975 թվականը) և Նիդեռլանդական Նոր Գվինեան (մինչև 1963 թվականը)։
1949-1956 թվականներին գոյություն է ունեցել Նիդերլանդա-Ինդոնեզական միությունը, որտեղ Նիդեռլանդների Թագավորությունը երկու իրավահավասար անդամներից մեկն էր։ Մինչև 1986 թվականի հունվարի 1-ը Արուբան, Բոնեյրեն, Կյուրասաոն, Սաբան, Սինտ Մաարտենը և Սինթ Էվստատիուսը կազմում էին Նիդեռլանդական Անտիլյան կղզիների ինքնավարությունը։ 1986 թվականին Արուբան դուրս է եկել ինքնավարության կազմից՝ դառնալով Թագավորության 3 անդամներից մեկը։ 2010 թվականի հոկտեմբերի 10-ին Նիդեռլանդական Անտիլյան կղզիները դադարել են գոյություն ունենալ, Կյուրասաոյի և Սինտ Մաարտենը դարձել են Թագավորության կազմում ինքնակառավարվող պետություններ։


== Կառավարում ==
Թագավորության անդամների միջև հարաբերությունները կարգավորվում են Նիդերլանդների Թագավորության Խարտիայով, որն ընդունվել է 1954 թվականին։ Գործադիր մարմինը Նախարարների Պետական խորհուրդն է (Rijksministerraad), որը բաղկացած է Նիդերլանդների Նախարարների Խորհրդի բոլոր անդամներից և տարածքների լիազորված նախարարներից։
Տարածքներն ունեն իրենց ներկայացուցչական մարմինները՝ կղզու խորհուրդներ (eilandsraad) և գործադիր - կղզու պատգամավորներ (eilandgedeputeerde)։


== Տես նաև ==
Նիդերլանդական Անտիլներ
Հոլանդական կայսրություն


== Ծանոթագրություններ ==


== Արտաքին հղումներ ==
Որոշվել է Նիդեռլանդական Անտիլաների ապագան
Սան Պատրիսիո շրջան (Տեխաս)

Սան Պատրիսիո շրջան (անգլ.՝ San Patricio County), ԱՄՆ Տեխաս նահանգի 254 վարչական միավորներից մեկը։ Ընդհանուր տարածությունը 1.792 կմ² է, բնակչությունը՝ 67.138 մարդ (2000 թ. տվյալներով)։ Շրջկենտրոնն է Սինտոն բնակավայրը։ Կազմավորվել է 1846 թ.։
Ինգուլկա

Ինգուլկա (ուկրաիներեն՝ Інгулка), գյուղ Ուկրաինայի Նիկոլաևի մարզի Բաշտանկայի շրջանում։ Բնակավայրը նախկինում նաև անվանվել է Բոգդանովկա։ Հիմնադրվել է 1802 թվականին։
2001 թվականի տվյալներով Ինգուլկա գյուղում բնակվում էր 2 025 մարդ։ Բնակավայրը զբաղեցնում է 2 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Շաբանիխա (այլ կիրառումներ)

Շաբանիխա, կարող է վերաբերել՝

Շաբանիխա - գետ Ռուսաստանում, հոսում է Կեմերովոյի մարզում և Նովոսիբիրսկի մարզում
Շաբանիխա - գետ Ռուսաստանում, հոսում է Կեմերովոյի և Նովոսիբիրսկի մարզերում
Սասկի Բասկոնիա

«Սասկի Բասկոնիա» (իսպ.՝ Saski Baskonia), հովանավորչական պատճառներով նաև հայտնի որպես «Կախա Լաբորալ» (Caja Laboral), իսպանական պրոֆեսոնալ բասկետբոլային ակումբ, որն հանդես է գալիս Իսպանիայի ACB լիգայում և Բասկետբոլի Եվրալիգայում։ Տեղակայված է Իսպանիայի հյուսիսում գտնվող Բասկերի երկիր ինքնավար նահանգի Վիտորիա քաղաքում։ Ակումբի հովանավորն է Կախա Լաբորալ վարկային կազմակերպությունը։
Ակումբն հիմնադրվել է 1959 թվականին, նշանակալի ձեռքբերումների չի հասել մինչև 1987 թվականը, երբ «Տուալել» կոչվող կերամիկական ընկերությունը որոշում է դառնալ հովանավոր։ Ակումբի առաջին նշմարելի ձեռքբերումները նկատվում են 90-ականների կեսերին, երբ այն հաղթում է Սապորտայի գավաթը, որից հետո՝ նոր հազարամյակում արդեն հաղթում է Իսպանիայի առաջնությունը։ Ակումբը սկսում է հաջող հանդես գալ Եվրալիգայում։ 2009 թվականի ամռանը ակումբը նոր հովանավոր է ձեռք բերում և նոր մրցաշրջանը դիմավորում է որպես «Կախա Լաբորալ»։
«Բասկոնիայում» են հանդես եկել այնպիսի բասկետբոլիստներ, ինչպիսիք են Խոսե Կալդերոնը, Անդրես Նոսիոնին, Ֆաբրիցիո Օբերտոն, Գորան Դրագիչը, Լուիս Սկոլան, Տյագո Սպլիտերը և այլք։


== Արտաքին հղումներ ==
Պաշտոնական կայք (Իսպաներեն)
Ակումբի էջը ACB.com կայքում Archived 2014-02-08 at the Wayback Machine. (Իսպաներեն)
Էջը Euroleague.net կայքում (անգլերեն)
Տեշան (այլ կիրառումներ)

Տեշան կարող է վերաբերվել.

Տեշան, քաղաք Բոսնիա և Հերցեգովինայի Բոսնիա և Հերցեգովինայի Դաշնություն վարչական կազմավորման համանուն համայնքում։
Տեշան, համայնք Բոսնիա և Հերցեգովինայի Բոսնիա և Հերցեգովինայի Դաշնություն վարչական կազմավորմում։
Խիզմետ Աբդուլին

Խիզմետ Աբդուլին (ռուս.՝ Хизмет Абдумуталипович Абдуллин, ույգ.՝ Хизмәт Абдуллин Абдумутәллип оғли), ույղուրցի խորհրդային գրող, բանաստեղծ և թարգմանիչ։  


== Կենսագրություն ==
Ծնվել է 1925 թվականի հոկտեմբերի 10-ին, գյուղացու ընտանիքում, ՌԽՖՍՀ Կազակական ԻԽՍՀ Ջետիսուիսկ նահանգի Ջարկենտսկ գավառի Բայանդայ գյուղում։ 1943 թվականին նրան զորակոչել են Կարմիր բանակ։ Ծառայել է Մոնղոլիայում, մասնակցել է Ճապոնիայի տիրապետության տակ գտնվող Մանջուրիի ազատագրմանը։ Հենց այդ ժամանակ էլ նա գրում է իր առաջին տաղերը։ 1950-1953 թվականներին սովորել է Ղազախստանի ազգային մանկավարժական համալսարանի բանասիրության բաժնում։ 
1951-ից 1955 թվականներին աշխատել է Ալմաթայի «Жаңа өмір» ամսագրի խմբագրությունում (հայերեն՝ Նոր կյանք), 1958-1962 թվականներին եղել է Ղազախստանի պետական գեղարվեստական գրականության հրատարակչության խմբագիր։ 1961 թվականին ընդունվել է Խորհրդային Միության կոմունիստական կուսակցություն, որից հետո 1962-ից 1965 թվականը ղեկավարել է ույղուրական «Տուգայի կոմունիզմ» թերթի խմբագրական բաժինը։ 1955-1958 թվականին ղեկավարել է ույղուրական բաժանմունքը Ղազախստանի գրողների միությունում։ Մահացել է 1986 թվականին։  


== Աշխատանքներ ==
Տպագրվել է 1954 թվականից։ Եղել է պատմական «Անայատ» պոեմի, «Դավութջան» երիտասարդների համար ժամանակակից պոեմի, «Գուլիստան» (ույգ.՝ Гүлстан պատմվածքի, «Հեքիաթներ» (ույգ.՝ Һекайиләр ժողովածուի, «Սեր և ատելություն» (ույգ.՝ Муһәббәт вә нәпрәт) պոեմի հեղինակը։ «Տուրֆանի երկնքի տակ» (ույգ.՝ Турпан тәвәсидә) վեպը պատմում է ույղուրի կյանքի մասին Չինաստանի ազգային ծայրամասերում։ «Զեմլյակի» (ույգ.՝ Жутдашлар) և «Բախտ» (ույգ.՝ Тәғдир) վեպերը նվիրված են խորհրդային ույղուրական գյուղին։   
Գրել է նաև պատմվածքների և հեքիաթների ժողովածուներ, որոնց թվում են նաև «Համագյուղացիներ», «Բախտ», «Հրե օղակ», «Տարիների պատասխանը», «Գուլիստան», ինչպես նաև բանաստեղծություններ և պոեմներ` «Անայատ», «Դավութջան» և այլն։
«Անայատ» պոեմը հրատարակվել է առանձին գրքով ոչ միայն ույղուրերեն, այլ նաև` ռուսերեն, որը նվիրված է ազգային հերոս, խռովարար, չքավորներին պաշտպանող Անայատին։ «Դավութջան» պոեմը նվիրված է ժամանակակից երիտասարդներին, նրանց ուսմանը և աշխատանքին։   
Ույղուրերեն է թարգմանել Ալեքսանդր Պուշկինի, Միխայիլ Լերմոնտովի, Դմիտրի Ֆուրմանովի, Յանկա Կուպալայի, Ռաբինդրանաթ Թագորի ստեղծագործությունները։ 


== Ծանոթագրություններ ==


== Արտաքին հղումներ ==
«Գրական համառոտ հանրագիտարան», հ.9, Մոսկվա, 1978
Մատենագրություն (ղազախ.)
Խիզմետ Աբդուլին
ОДН
Եվլաշի (գյուղ, Խիսլավիչսկի շրջան)

Եվլաշի (ռուս.՝ Евлаши), գյուղ Ռուսաստանի Սմոլենսկի մարզի Խիսլավիչսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Թևեր, ոտքեր և պոչեր

«Թևեր, ոտքեր և պոչեր» (ռուս.՝ Крылья, ноги и хвосты), ռեժիսոր Ալեքսանդր Տատարսկու մուլտիպլիկացիոն անիմացիոն ֆիլմ՝ ստեղծված Ալբերտ Իվանովի համանուն հեքիաթի հիման վրա։
Ալեքսանդր Տատարսկու վկայությամբ՝ մուլտֆիլմը նկարահանվել է 1985 թվականին «Կուբիկ» ալմանախ համար, սակայն «Էկրան» ստուդիայի տնօրեն Բորիս Խեսինին այն դուր չի եկել և չի ներառվել հավաքածուում։ Մուլտֆիլմը էկրանին հայտնվել է միայն հաջորդ տարի։
Մուլտֆիլմն այն մասին  է, թե ինչպես է անգղը թռչել սովորեցնում ջայլամին։ Նկարահանման յուրահատուկ ձևի, բավականին ցինիկ սյուժեի, ինչպես նաև «թևավոր» դարձած արտահայտությունների համար ձեռք է բերել զգալի թվով երկրպագուներ։


== Սյուժե ==
Մեր առջև տոթակեզ անապատ է։ Գրեթե մերկ, գրեթե անկենդան։ Բայց այստեղ կան միջատներ, մողեսներ… Հանդիպում են նաև ջայլամներ։ Եվ մի անգամ հանդիպում են ջայլամը և անգղը։ Ջայլամը շատ երկչոտ է. մի օր նա հանդիպում է անգղին։ Վերջինս առաջարկում է միանալ իրեն. «Թռչենք իրար հետ, այնտեղ այնքա՜ն համով բաներ կան»։ Ջայլամը համաձայնում է։ Անգղը թռչում, ջայլամը վազում է նրա հետևից։ Սակայն անգղի համար դա բավարար չէր. «Ես ասացի «թռանք», ոչ թե «վազեցինք»։ Այն հարցին, թե. «Ի՞նչ է, թռչելը մոռացե՞լ ես», ջայլամը խոսոտվանում է, որ երբեք էլ չի իմացել։ Անգղը սկսում է այրվել ջայլամին թռչել ուսուցանելու գաղափարով («Չգիտեի։ Չգիտես՝ կսովորեցնենք, չես ուզում՝ կստիպենք։ Թռի՛ր»)։ Պատահաբար զգալով ջայլամի վախկոտությունը՝ անգղը պարբերաբար վախեցնում է նրան՝ նրա հետևից հանելով փետուրներ և խրելով դրանք իր գլխին։ Այնուամենայնիվ, ուսմանից ոչինչ էլ չի ստացվում, և պարզվում է, որ ջայլամն ավելի արագ է վազում, քան անգղը թռչում է։ Դա հասկանալով՝ ջայլամը վերցնում է նախաձեռնությունը և հայտարարում. «թևեր, թևեր… ոտքե՛ր»։ Իր բարոյական գերազանցությունը գիտակցելով՝ նա վախեցնում է անգղին, հետ վերադարձնում իր փետուրները, ինչից հետո հպարտությամբ գնում է իր գործերով՝ թողնելով անգղին՝ գլուխն ավազի մեջ խրված։
Մուլտֆիլմն ավարտվում է սկզբում ցուցադրված մողեսի հայտնվելով, որը պնդում է, որ ամենակարևորը ամեն դեպքում պոչն է։ Նա անգղի գլխից հանում է վերջին փետուրը և ուրախ մեղեդի երգելով՝ անհետանում է։


== Երաժշտություն ==
Ամբողջ մուլտֆիլմի ընթացքում հնչում է «Չեմուչումիկ» մուլտֆիլմի եզրափակիչ երաժշտական թեմաներից մեկը, որը խորհրդային կինոէկրաններին էր այս մուլտֆիլմից մեկ տարի առաջ, կրկին նկարահանվել էր «Էկրան» կինոստուդիայում։


== Հետաքրքիր փաստ ==
Ջայլամը և անգղի նման թռչունը հանդես են գալիս նաև չորս մասից բաղկացած «Հետաքննությունը վարում են բոքոնիկները» անիմացիոն մուլտսերիալում։


== Մրցանակներ ==
1986 թվականին Զագրեբի 7-րդ կինոփառատոնի պատվոգիր։


== Տես նաև ==
Պիլոտ (ստուդիա)


== Ծանոթագրություններ ==


== Արտաքին հղումներ ==
«Թևեր, ոտքեր և պոչեր»(անգլ.) ֆիլմը Internet Movie Database կայքում
«Թևեր, ոտքեր և պոչեր» մուլտֆիլմը «Անիմատոր.ռու» կայքում
«Թևեր, ոտքեր և պոչեր» «Հայրենական կինոյի հանրագիտարան» կայքում
Крылья, ноги и хвосты: вот, что я тебе скажу, птичка… Статья на сайте НашФильм.ру
Творческое объединение «ЭКРАН»
Զաքար Ավանեսյան

Զաքար Սլավայի Ավանեսյան (1970, մայիսի 13, Հադրութ, ԼՂԻՄ - 1992, հունիսի 29, գ. Տոնաշեն (Մարտակերտի շրջան), Արցախ), ուսանող-ազատամարտիկ։


== Կենսագրություն ==
Զաքար Ավանեսյանը ծնվել է 1970 թվականի մայիսի 13-ին Արցախի Հադրութի շրջանի Հադրութ քաղաքում, իրավաբանի ընտանիքում։
1977-1987 թթ. բարձր առաջադիմությամբ սովորել է Երևանի Նար-Դոսի անվան №14 դպրոցում։ 1987-1989 թվականներին ծառայել է խորհրդային բանակում։ Ծառայությունից հետո ընդունվել է Կիրովականի մանկավարժական ինստիտուտի Ստեփանակերտի բաժանմունքի պատմաբանասիրական ֆակուլտետը։
Արցախյան պատերազմի սկզբին զինվորագրվել է Արցախյան ազատագրական շարժմանը։ Թեժ մարտերի օրերին Զաքարը մեկնել է Հյուսիսային Կովկաս՝ անհրաժեշտ բեռներ ու զինամթերք բերելու։ Հայտնվելով Ադրբեջանի հատուկջոկատայինների տեսադաշտում՝ 1990 թվականին Արթուր Մկրտչյանի աջակցությամբ վեց ընկերների հետ տեղափոխվել է Երևան։ Նա ընդունվել է Երևանի պետական համալսարանի պատմության ֆակուլտետ, սակայն դասերին հաճախելու փոխարեն կրկին մեկնել է Արցախ։ Այնտեղ նա զինվորագրվել է «Ցեղակրոն» կամավորական ջոկատին։ Կռվել է ամենաթեժ կետերում (Շուշի, Կիչան, Բերդաձոր, Վաղուհաս, Արմենավան, Կրկժան)։ Մասնակցել է Մարտակերտի (Թալիշ. Մաղավուզ), Ասկերանի (Սառնաղբյուր) շրջանների ինքնապաշտպանական մարտերին։
Զաքարը «Հայ ազգայնականների ճակատ» կազմակերպության ակտիվ անդամներից էր, նրա ջանքերով ստեղծվել են մարտական ջոկատներ։ Մասնակցել է նաև զենք հայթայթելու, հետախուզական, քարտեզ գծելու աշխատանքներին, Մարաղայի կոտորածից հետո ապահովել է Արցախ ուղևորվող բարոնուհի Քերոլայն Քոքսի անվտանգությունը, մասնակցել է խորհրդարանի նիստերին, օգնել զոհված ազատամարտիկների հարազատներին։
Զոհվել է 1992 թվականի հունիսի 29-ին Մարտակերտի շրջանի Տոնաշեն գյուղում մղված թեժ մարտերի ժամանակ։ Նրա աճյունն ամփոփված է Եռաբլուր հուշահամալիր պանթեոնում։


== Հիշատակի հավերժացում ==
Հետմահու պարգևատրվել է ՀՀ Արիության մեդալով, Արցախի Հանրապետության «Արիության համար» մեդալով և «Մայրական երախտագիտություն Արցախի քաջորդիներին» հուշամեդալով։
Այն դպրոցում, որտեղ սովորել է Զաքարը, նրա անվամբ կոչվել է դասասենյակ։ Նրա անունով է կոչվում նաև ԵՊՀ-ի պատմության ֆակուլտետի լսարաններից մեկը։


== Ծանոթագրություններ ==


== Գրականություն ==
Բալայան Վ., Բալայան Ռ., Հարությանյան Մ. «Հուշամատյան սխրանքի» (կենսագրական պատումներ), Ս., 2002
Շահեն Հարությունյան «Հուշամատյան»
Ս. Նանագուլյան «Արծիվները բարձունքներ են տենչում»
Գոհար Մարտիկյան «Ապրելու բանաձեւը»
Կ. Ավանեսյան «Զաքար՝ մեր օրերի Նժդեհ»


== Աղբյուրներ ==
Զոհված ազատամարտիկ Զաքար Ավանեսյան. պատմում է մայրը(չաշխատող հղում)
Ինքնանվիրում. Զաքար Ավանեսյան
Կյուիսի է Ժենի

Կյոււսի է Ժենի (ֆր.՝ Cuissy-et-Geny), Ֆրանսիայում գտնվող համայնք, որը մտնում է Պիկարդիա մարզի և Էնա գավառի կազմի մեջ։ Համայնքը մտնում է նաև Գինիկուր կանտոնի կազմի մեջ։ Համայնքի շրջանն է հանդիսանում Լանը։
Համայնքի INSEE ծածկագիրն է 02252։


== Բնակչություն ==
Համայնքի բնակչությունը 2010 թվականի մարդահամարի տվյալներով կազմել է 66 մարդ։ 


== Տնտեսություն ==
2010 թվականին 47 մարդկանցից (15—64 տարեկան) 35-ը եղել են առավել ակտիվ տնտեսվարողներ, 12-ը եղել են համեմատաբար ոչ ակտիվ (ակտիվության ցուցանիշը կազմել է 74,5 %, 1999 թվականին եղել է 73,0 %)։ 35 ակտիվ քաղաքացիներից 27-ը աշխատել են տարբեր ձեռնարկություններում (13 տղամարդ և 14 կին), անաշխատունակների թիվը կազմել է 8 մարդ (7 տղամարդ և 1 կին)։ 12 ոչ ակտիվ մարդկանցից 4-ը եղել են կամ աշակերտ կամ էլ ուսանող, 5-ը եղել են թոշակառու, 3-ը եղել է ոչ ակտիվ այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Աղբյուրներ ==
Կյուիսի է Ժենի ազգային համալսարանի վիճակագրությունը (ֆր.)
Լևոն Չաուշյան

Լևոն Ալեքսանդրի Չաուշյան (մայիսի 10, 1946(1946-05-10), Երևան, Հայկական ԽՍՀ, ԽՍՀՄ - փետրվարի 18, 2022(2022-02-18)), հայ կոմպոզիտոր, ՀՀ արվեստի վաստակավոր գործիչ (2009):
Թավջութակահար, մանկավարժ Ալեքսանդր Չաուշյանի և դաշնակահար Շաքե Զաքարյանի որդին է։


== Կենսագրություն ==
1969 թվականին ավարտել է Երևանի Կոմիտասի անվան պետական կոնսերվատորիայի ստեղծագործական բաժինը, 1970 թվականին՝ դաշնամուրի բաժինը։ Եղել է Էդվարդ Միրզոյանի աշակերտը։
1973 թվականից դասավանդում է Երևանի Կոմիտասի անվան պետական կոնսերվատորիայում։ Պրոֆեսոր 2003 թվականից։
1979-1985 թվականներին՝ Հայաստանի կոմպոզիտորների միության վարչության քարտուղար, 1985-1991 թվականներին՝ փոխնախագահ, 1995 թվականից՝ Հայկական երաժշտական համաժողովի հիմնադիր-նախագահ։


== Ստեղծագործություններ ==
Գրել է «Անհայտ զինվորին» սիմֆոնիան (1984, հանրապետական մրցույթի 1-ին մրցանակ՝ 1985), սիմֆոնիկ երկու պոեմ (1969, 1971), դաշնամուրի և սիմֆոնիկ նվագախմբի (1964-1973), ջութակի և սիմֆոնիկ նվագախմբի (1971), ֆլեյտայի և կամերային նվագախմբի (1979) համար կոնցերտներ, 4 կվարտետ (1980, 1983 («Տրիբունա ՅՈՒՆԵՍԿՕ»-ի մրցանակ՝ 1983, Փարիզ), 1988, 1994), գործիքային սոնատներ, ռոմանսներ (Ավետիք Իսահակյանի խոսքերով), վոկալ շարքեր, խմբերգեր։


== Պարգևներ ==
Հայաստանի Հանրապետության արվեստի վաստակավոր գործիչ, 2009,
Մովսես Խորենացու մեդալ, 2021։


== Ծանոթագրություններ ==


== Արտաքին հղումներ ==
Լևոն Չաուշյան
Կրիմկի (գյուղ, Ալեքսանդրովկայի շրջան)

Անվան այլ կիրառումների համար տե՛ս՝ ԿրիմկիԿրիմկի (ուկրաիներեն՝ Кримки), գյուղ Ուկրաինայի Կիրովոգրադի մարզի Ալեքսանդրովկայի շրջանում։
2001 թվականի տվյալներով Կրիմկի գյուղում բնակվում էր 365 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Անթե Ժանետիչ

Անթե Ժանետիչ (խորվ.՝ Ante Žanetić; նոյեմբերի 18, 1936(1936-11-18), Blato, Korčula, Դուբրովնիկ Ներետվա, Խորվաթիա - դեկտեմբերի 18, 2014(2014-12-18), Վուլոնգոնգ, Նոր Հարավային Ուելս, Ավստրալիա), հարավսլավական և խորվաթ ֆուտբոլիստ, խաղացել է կիսապաշտպանի դիրքում։ 1960 թվականի օլիմպիական չեմպիոն և 1956 թվականի Եվրոպայի փոխչեմպիոն։


== Կենսագրություն ==


=== Ակումբային կարիերա ===
Հանդես է եկել աջ կիսապաշտպանի դիրքում։ Նրա առաջին թիմը եղել է «Դուբրովնիկը», իսկ իր կարիերայի մեծ մասը Անթեն անցկացրել է Սպլիտի «Հայդուկում», որի կազմում մասնակցել է 250 խաղի և խփել 41 գոլ։
1958 թվականին վիճել է իր թիմի գլխավոր մարզիչ Միլովան Չիրիչի և ակումբի ղեկավարության հետ՝ նրանց մեղադրելով խորվաթ ֆուտբոլիստների նկատմամբ խտրականություն ցուցաբերելու մեջ։ Այս սկանդալը շուտով վերածվել է թշնամության հարավսլավական մի շարք թիմերի միջև։ Զգուշանալով հետևանքներից՝ նա հեռացել է երկրից քաղաքական պատճառներով։ Հետագայում խաղացել է բելգիական «Բրյուգե» և «Ռասինգ Ույատ» ակումբներում։ Կարիերան ավարտել է հիվանդության պատճառներով։


=== Կարիերան հավաքականում ===
1956 թվականի առաջին խաղն անց է կացրել Խորվաթիայի Սոցիալիստական Հանրապետությունում։ 1959-1960 թվականներին Հարավսլավիայի Սոցիալիստական Ֆեդերատիվ Հանրապետության հավաքականում խաղացել է 15 խաղ խփելով 2 գոլ։ Հռոմի օլիմպիական խաղերի ժամանակ դարձել է չեմպիոն, Եվրոպայի առաջնության ժամանակ 1960 թվականին արժանացավ արծաթե մեդալի։


=== Անձնական կյանք ===
Անթեն ավարտել է մանկավարժական դպրոցը և ստացել ֆիզկուլտուրայի ուսուցչի դիպլոմ։ 1967 թվականին ապրել է Ավստրալիայում։
2014 թվականի դեկտեմբերին մահացել է Վուլլոնգոգի արվարձանում։


== Ծանոթագրություններ ==


== Գրականություն ==
Ante Žanetić. Zlato Rima i Srebro Pariza: športski memoari i trnovit put Ante Žanetića. 2006:


== Արտաքին հղումներ ==
Статья о Жанетиче по случаю презентации его автобиографии Archived 2008-05-13 at the Wayback Machine. (խորվ.)
Ante Zanetic: Ovo pisem za sve ljubitelje nogometa, a narocito za mladu hajdukovu torcidu Archived 2007-12-13 at the Wayback Machine. (խորվ.)
Կապիտոլովկա

Կապիտոլովկա (ուկրաիներեն՝ Капитолівка), գյուղ Ուկրաինայի Խարկովի մարզի Իզյումի շրջանում։
2001 թվականի տվյալներով Կապիտոլովկա գյուղում բնակվում էր 1 485 մարդ։ Բնակավայրը զբաղեցնում է 1317 կմ² տարածք։ Բնակչության խտությունը կազմում էր 1127,56 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պեռմիսկյուլա

Պեռմիսկյուլա (էստ․՝ Permisküla), գյուղ Էստոնիայի Իդա-Վիրումաա նահանգի Իլուկա շրջանում։
2011 թվականի տվյալներով գյուղում բնակվում էր 15 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Սերգեյ Սահակյան

Սերգեյ Ալեքսանի Սահակյան (Երևան–2014 նոյեմբերի 12, ԼՂՀ), Արցախի Հանրապետության Պաշտպանության բանակի մայոր, 2014 թվականի նոյեմբերի 12-ին Արցախի Հանրապետության հյուսիսարևելյան սահմանին խոցված ԼՂՀ ՊԲ Մի-24 ուղղաթիռի հրամանատար։


== Կենսագրություն ==

Ծնվել է Երևանում։
Դեռ փոքրուց երազում էր օդաչու դառնալ. օդանավերի մոդելներ է հավաքել, ավիացիոն խմբակ է այցելել։
1993 թվականից աշխատում էր ՀՀ Զինված ուժերում։ Ծառայել է «Էրեբունի» ռազմական օդանավակայանում տեղակայված 15-րդ ուղղաթիռային բազայի թիվ 32822 զորամասում։ Հայաստանի ռազմաօդային ուժերի սպա էր։
2014 թվականի նոյեմբերի 24-ին Նոր Նորքի Սուրբ Սարգիս եկեղեցում տեղի է ունեցել Սերգեյ Սահակյանի, ինչպես նաև խոցված ուղղաթիռի անձնակազմի մյուս անդամների՝ լեյտենանտ Ազատ Սահակյանի և ավագ լեյտենանտ Սարգիս Նազարյանի հոգեհանգիստը։
Աճյունը ամփոփված է «Եռաբլուր» պանթեոնում։


== Ընտանիք ==
Ամուսնացած էր, ուներ երեք որդի։


== Պարգևներ ==
2014 թվականի նոյեմբերի 22-ին Արցախի Հանրապետության Նախագահ Բակո Սահակյանի հրամանագրով մայոր Սերգեյ Սահակյանը, ինչպես նաև լեյտենանտ Ազատ Սահակյանը և ավագ լեյտենանտ Սարգիս Նազարյանը հետմահու պարգևատրվել են Արիության մեդալով։


== Տես նաև ==
Արցախում Մի-24 ուղղաթիռի խոցում (2014)


== Ծանոթագրություններ ==
Յակշինո (գյուղ, Օդինցովսկի շրջան)

Անվան այլ կիրառումների համար տե՛ս՝ ՅակշինոՅակշինո (ռուս.՝ Якшино), գյուղ Ռուսաստանի Մոսկվայի մարզի Օդինցովսկի շրջանի կազմում։
Բնակչությունը 2006 թվականին գրանցված տվյալներով կազմում էր 2 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(5756) Վասսենբերգ

(5756) Վասսենբերգ (անգլ.՝ Wassenbergh), աստերոիդ աստերոիդների հիմնական գոտում։ Հայտնաբերվել է 1960 թվականի սեպտեմբերի 24-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,581138 ա. մ., առավելագույնը մոտենում է 1,994 ա. մ. հեռավորության վրա և հեռանում 3,1683 ա. մ.։ Արեգակի շուրջ մեկ ամբողջական պտույտ է կատարում 1514,66 երկրային օրվա ընթացքում, իր ուղեծրով շարժվելով միջինում 0,237677 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,59° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5756) Վասսենբերգ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սոոտագուսե (գյուղ, Ռակե շրջան)

Անվան այլ կիրառումների համար տե՛ս՝ ՍոոտագուսեՍոոտագուսե (էստ․՝ Sootaguse), գյուղ Էստոնիայի Լյաենե-Վիրումաա նահանգի Ռակե շրջանում։
2011 թվականի տվյալներով գյուղում բնակվում էր 6 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Արմաշի պատմության և մշակույթի անշարժ հուշարձանների ցանկ (Արարատի մարզ)

Այս հոդվածը ներկայացնում է Արարատի մարզի Արմաշ գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 9 հուշարձան (4 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Նետաձգությունն ամառային II Օլիմպիական խաղերում — շապելե, 33 մետր

Ամառային II Օլիմպիական խաղերում նետաձգության 33 մետր «Շապելե» դասում տղամարդկանց միջև մրցումներն անցկացվել են մայիսի 27-ից օգոստոսի 14-ը։ Մասնակցել են երեք երկրներից անհայտ քանակությամբ մարզիկներ։ Սկզբում անցկացվել է որակավորման փուլ, որի արդյունքները հայտնի չեն, այնուհետև՝ եզրափակիչը վեց մարզիկների մասնակցությամբ։


== Մեդալակիրներ ==


== Մրցումներ ==


== Արտաքին հղումներ ==
Խաղերի պաշտոնական արձանագրություն (անգլ.)
Մրցումների արդյունքներ Archived 2011-07-19 at the Wayback Machine. (լեհ.)
Միքայել Ավագյան

Միքայել Վլադիմիրի Ավագյան (կեղծանունը՝ Կոբրա, ապրիլի 19, 1957, Բուղաշեն, Վրացական ԽՍՀ  - մարտի 6, 1994, Հորադիզ (արցախա-ադրբեջանական շփման գիծ), հայ ազատամարտիկ, Արցախյան պատերազմի մասնակից, հետախույզ, Խորհրդային Վրաստանի իրավապահ համակարգի աշխատակից։


== Կենսագրական տվյալներ ==
Միքայել Ավագյանը ծնվել է Խորհրդային Վրաստանի Բուղաշեն բնակավայրում (Ջավախք) 1957 թվականի ապրիլի 19-ին։
Միքայել Ավագյանը եղել է Վրացական ԽՍՀ-ի իրավապահ համակարգի ներկայացուցիչ և մինչև 1990 թվականն աշխատել է Աբխազական Ինքնավար Խորհրդային Սոցիալիստական Հանրապետության տարածքում։ 1990 թվականի վերջին նա ընտանիքով տեղափոխվել է Ռուսաստանի ԽՖՍՀ, իսկ  1991 թվականին արդեն բնակվելիս է եղել Հայաստանի Սիսիանի շրջանի Սառնակունք գյուղում։ Աշխատել է «Հայգազարդ» ընկերության Գորիսի մասնաճյուղում։ Ակտիվորեն մասնակցել է Հայաստանի Հանրապետության սահմանների պաշտպանությանը։


=== Արցախյան ազատամարտ ===
1993 թվականին Միքայել Ավագյանն ընտանիքով տեղափոխվել է Արցախ և մասնակցել Արցախյան ազատամարտին։ Ռազմական գործողություններին մասնակցել է որպես հետախույզ, եղել է հետախուզական ջոկատի հրամանատար։ 1994 թվականի մարտի 6-ին Միքայել Ավագյանը Հորադիզում մարտական գործողությունների ժամանակ զոհվել է։


=== Հիշատակ ===
Ի հիշատակ ազատամարտիկ Միքայել Ավագյանի՝ հայրենի Բուղաշեն գյուղում 1994 թվականին տեղադրվել է նրա կիսանդրին։ 2018 թվականին կիսանդրին նորոգվել է, բարեկարգվել է տարածքը, և տեղի է ունեցել հուշարձանի հանդիսավոր վերաբացում, ինչին մասնակցել են նաև Վրաստանի պետական բարձրաստիճան հայ պաշտոնեաներ։ Այդ իրադարձությունը հանգեցրել է Ադրբեջանի Հանրապետության պետական և հասարակական շրջանակների կողմից բողոքի, Ադրբեջանում Վրաստանի դեսպանը կանչվել է բացատրության, Վրաստանին է ուղարկվել բողոքի նոտա, Թբիլիսիում Վրաստանի խորհրդարանի շենքի դիմաց տեղի է ունեցել ադրբեջանցիների բողոքի ցույց։ Դեպքի առթիվ բողոքի միջոցառումներ են իրականացրել նաև Վրաստանում բնակվող հայերը, իսկ Սամցխե Ջավախքի և Քվեմո Քարթլիի հայերի հասարակական կազմակերպությունների խորհուրդը հանդես է եկել հայտարարությամբ։


== Ընտանիք ==
Միքայել Ավագյանը ամուսնացած է եղել։ Կինը Մանուշակ Ավագյանն է։


== Տես նաև ==
Արցախյան ազատամարտ
Հայերը Վրաստանում


== Ծանոթագրություններ ==
Լուչին (գյուղ, Պոպելնյանսկի շրջան)

Լուչին (ուկրաիներեն՝ Лучин), գյուղ Ուկրաինայի Ժիտոմիրի մարզի Պոպելնյանսկի շրջանում։ Հիմնադրվել է 1612 թվականին։
2001 թվականի տվյալներով Լուչին գյուղում բնակվում էր 391 մարդ։ Բնակավայրը զբաղեցնում է 3501 կմ² տարածք։ Բնակչության խտությունը կազմում էր 111,68 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գրինվուդ շրջան (Հարավային Կարոլինա)

Անվան այլ կիրառումների համար տե՛ս՝ Գրինվուդ շրջան (այլ կիրառումներ)Գրինվուդ շրջան (անգլ.՝ Greenwood County), ԱՄՆ Հարավային Կարոլինա նահանգի 46 վարչական միավորներից մեկը։ Ընդհանուր տարածությունը 1.199 կմ² է, բնակչությունը՝ 66.271 մարդ (2000 թ. տվյալներով)։ Շրջկենտրոնն է Գրիվուդ բնակավայրը։ Կազմավորվել է 1897 թ.։
Ռեուտովո (գյուղ, Վյազեմսկի շրջան)

Անվան այլ կիրառումների համար տե՛ս՝ ՌեուտովոՌեուտովո (ռուս.՝ Реутово), գյուղ Ռուսաստանի Սմոլենսկի մարզի Վյազեմսկի շրջանի կազմում։
2007 թվականին գրանցված տվյալներով բնակչությունը կազմել է 3 մարդ։
Ռեուտովո գյուղը գտնվում է շրջանի արևելյան մասում, Վյազմայից 31 կմ հյուսիս-արևմուտք, P134 «Հին Սմոլենսկայա ճանապարհ» մայրուղուց 25 կմ արևմուտք Սմոլենսկ - Դորոգոբուժ - Վյազմա - Զուբցով, Կլյունդովկա գետի ափին։ Գյուղից 29 կմ դեպի արևելք գտնվում է Վյազմա-Ռժև գծի Կասնյա երկաթուղային կայարանը։
Հայրենական մեծ պատերազմի ժամանակ գյուղը 1941 թվականի հոկտեմբերին գրավվել է նացիստական զորքերի կողմից և ազատագրվել 1943 թվականի մարտին։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)